Уважаеми студенти,

Предлаганата учебна дисциплина е сравнително добре позната на тези от вас, които са завършили бакалавърски програми по медицински специалности, тъй като в повечето специалности тя влиза в Единните държавни изисквания. При студентите, завършили специалност „Медицина“, на тази проблематика се отделят само две лекции в курса по „Социална медицина“. Ето защо, за лекарите и за магистрите, завършили други специалности, материята в този модул ще бъде сравнително нова. Макар че всички законови и подзаконови нормативни актове са достъпно от много сайтове в Интернет, задълбочаването и осмислянето на основните положения на водещите закони има важно практическо значение. Осемте лекции и презентации не претендират на пълнота, затова съветът ми и препоръката при четене на материала и разглеждане на презентациите, правете колкото е възможно повече консултации с оригиналните текстове. Не пристъпвайте към решаване на тестове за самоподготовка преди да сте преминали през целия учебен материал и да се чувствате сигурни в овладяването му. Опитът показва, че играта на тото с тестовите въпроси не се увенчава с успех.

Успешна и приятна подготовка!